32006R1259
L 229/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1259/2006 НА КОМИСИЯТА
от 11 август 2006 година
за изменение на Регламент (EО) № 51/2006 на Съвета по отношение ограниченията върху улова на запасите от норвежки паут в ICES зоните IIa (води на ЕО), IIIa и IV (води на ЕО)
КОМИСИЯТА НА ЕВРОПЕЙСКИТЕ ОБЩНОСТИ ,
като взе предвид Договора за създаване на Европейската общност,
като взе предвид Регламент (EО) № 51/2006 на Съвета от 22 декември 2005 г. за определяне риболовните възможности през 2006 г. и съответните условия по отношение на някои рибни запаси и групи рибни запаси, приложими във водите на Общността и по отношение корабите на Общността във води, за които се изискват ограничения върху улова (1), и по-специално член 5, параграф 7 от него,
като има предвид, че:
(1)
Предварителните ограничения за улов на запасите от норвежки паут в ICES зоните IIa (води на ЕО), IIIa и IV (води на ЕО), са посочени в приложение IA към Регламент (EО) № 51/2006.
(2)
Съгласно член 5, параграф 7 от посочения регламент, Комисията може да ревизира ограниченията за улов в светлината на научната информация, събрана през първата половина на 2006 г.
(3)
В светлината на научната информация, събрана през първата половина на 2006 г., следва да се определят окончателните ограничения за улов на норвежки паут в съответните зони.
(4)
Следователно приложение IA към Регламент № 51/2006 следва съответно да бъде изменено.
(5)
Мерките, предвидени в настоящия регламент, са в съответствие със становището на Комитета по рибарство и аквакултура,
ПРИЕ НАСТОЯЩИЯ РЕГЛАМЕНТ:
Член 1
Приложение IA към Регламент (EО) № 51/2006 се изменя съгласно приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 август 2006 година.